Si Eddie Garcia namimidbid na gayo bilang sarong seryosong aktor na dai lamang mahuri sa mga shooting, kumbaga punctual siya sa oras na urulay. Bisto siya sa saiyang propesyonalismo asin sa disiplina sa saiyang trabaho, mahuyo an boot ta daing tanto saiya an mga billing basta daa yaon an pangaran niya nasambitan, asin bakong mapili sa papel na binibidahan niya. An mga papel niya totoo parati siya an kontra-bida: bilang paralupig, para'bon, paragadan, switik, kriminal. Sa mga papel niya nagin na siyang bakla, soldados, negosyante, komedyante asin kun ano-ano pa na igdi naririraw an saiyang pagka-versatile komo sarong aktor. Inaako niya totoo na pito sa sampolong pelikula niya pinapelan niya mga pasakatan lang kwarta, hanap-buhay lang, o inapod niyang "bread-trip".